CELEX: 32020R0958
Language: sl
Date: 2020-06-26 00:00:00
Title: Izvedbena uredba Komisije (EU) 2020/958 z dne 26. junija 2020 o uvrstitvi določenega blaga v kombinirano nomenklaturo

3.7.2020   
               
               
                  SL
               
               
                  Uradni list Evropske unije
               
               
                  L 211/7
               
            
         IZVEDBENA UREDBA KOMISIJE (EU) 2020/958
         z dne 26. junija 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. junija 2020
            
               
                  Za Komisijo
               
               
                  V imenu predsednice
               
               Philip KERMODE
               
                  Vršilec generalnega direktorja
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek je t. i. predstavitvena škatla iz kartona, ki je prekrita z dekorativnim papirjem za namene predstavitve ter meri približno 21 cm x 21 cm x 8 cm. V notranjosti izdelka je vložek iz tanke plastike, ki je oblikovan tako, da drži več kozmetičnih izdelkov. Izdelek ima pokrov z odprtino iz prozorne plastike, ki je namenjena predstavitvi kozmetičnih izdelkov.
                        Glej sliko (*1).
                     
                     
                        4819 50 00 
                     
                     
                        Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 4819 in 4819 50 00 .
                        Uvrstitev pod oznako KN 4202 99 00  kot izdelki, ki so podobni škatlam za steklenice in škatlam za nakit, je izključena zaradi zasnove izdelka (zlasti njegove trdnosti), ki ni primerna za dolgoročno uporabo. (Glej tudi sedmi odstavek pojasnjevalnih opomb harmoniziranega sistema k tarifni številki 4202, v katerem so opisane splošne značilnosti izdelkov s pokrovi, ki so podobni škatlam za nakit.) Vložek iz tanke plastike izgubi obliko in poči in/ali se zlomi, ko se kozmetični izdelki večkrat odstranijo in vstavijo nazaj.
                        Izdelek se uporablja za pakiranje, prevoz in prodajo kozmetičnih izdelkov ter ima tudi okrasno vrednost v smislu prvega odstavka pojasnjevalnih opomb harmoniziranega sistema k tarifni številki 4819 (A). Vložek drži kozmetične izdelke med prevozom, prozorna odprtina v pokrovu pa je namenjena predstavitvi kozmetičnih izdelkov za namene prodaje.
                        Karton je tisti, ki daje izdelku bistven značaj, in ne plastični vložek, ki je namenjena zgolj temu, da drži kozmetične izdelke.
                        Izdelek se zato uvrsti pod oznako KN 4819 50 00  kot druga embalaža za pakiranje.
                     
                  
               
            
               (*1)  Slika je zgolj informativna.